Men Rodriguiz Tenoiro

Men Rodriguiz Tenoiro (tamén Men Rodriguiz Tenoiro ou Tenoyrio) foi un nobre e trobador do século XIII e comezos do século XIV, activo nas cortes de Afonso X e Sancho IV.

 Traxectoria 
Aínda que naceu en Castela, a súa familia provén de Pontevedra. Carolina Michaëlis propón que a súa liñaxe procede de Afonso IX. Recibiu de Afonso X posesións en Xerez da Fronteira ao redor de 1266, posteriormente tivo presenza e ocupou algúns cargos na cidade de Sevilla, onde seguiu residindo e contribuíndo a súa defensa en tempos de Sancho IV. Trala morte de Sancho IV, tomou parte polo infante Pedro, chegando a ser nomeado adiantado e posteriormente xuíz de apelación. Despois de 1315 non é mencionado en ningún documento.

Seu irmán Ruy Pérez Tenorio asasinou o tamén trobador Paio Gómez Chariño.

 Obra 
Consérvanse sete obras e outras seis son de dubidosa autoría. Das sete obras: cinco son cantigas de amigo, outra de escarnio e maldicir, ademais dunha tenzón con Juião Bolseiro. As seis atribuídas son cinco cantigas de amor e unha de escarnio.  

 Notas 

Categoría:Trobadores en galego-portugués
Categoría:Nados en ano descoñecido